           Актуализирана съгласно Заповед № РД01-38 от 18.01.2012г.
          на министъра на труда и социалната политика
НАЦИОНАЛНА ПРОГРАМА „МЕЛПОМЕНА”

Националната програма „Мелпомена” е израз на грижата, която държавата оказва за развитие на културата в България. Реализацията на програмата е насочена към осигуряване на заетост и намаляване на безработицата сред културните дейци. Театърът и операта имат своята значима роля за съхраняване на българската идентичност. Те са призвани да приобщават българското общество към културните ценности и достижения в сферата на чуждестранното театрално и оперно изкуство за утвърждаване на общочовешките ценности.

Преходът към пазарна икономика засегна всички области на обществено - икономическия живот. Значително бяха намалени работните места в културните институти. В резултат на реформата кариерното развитие на професионалисти с дългогодишен опит като сценични работници, театър-майстори и актьори бе прекъснато. Възможностите за професионална реализация на първичния пазар на труда на безработните лица със специфичен опит, знания и умения в областта на театралното и оперното изкуство бяха силно ограничени.

В условията на икономическа криза е важно подкрепата да продължи и да бъдат предприети действия за осигуряване достъп до пазара на труда на лицата от тази група. Осигуряването на субсидирана заетост е точно адресирана мярка, тъй като от една страна се осигурява преход от безработица към заетост и се ограничава риска от бедност, а от друга страна се подпомага процеса на съхранение и развитие на културните ценности.
І. ОСНОВНА ЦЕЛ НА ПРОГРАМАТА
Увеличаване на заетостта чрез разкриване на работни места за подпомагане дейността на театрите и оперите в България.

ІІ. НЕПОСРЕДСТВЕНИ ЦЕЛИ НА ПРОГРАМАТА

1. Намаляване на безработицата чрез разкриване на работни места в театрите и оперите;

2. Подпомагане на дейността на театрите и оперите в България;

3. Предаване на натрупания опит между поколенията и насърчаване на приемствеността за съхранение и развитие на културните ценности.

ІІІ. ОБЕКТ И ОБХВАТ НА ПРОГРАМАТА

Обект на програмата са безработни лица със специфичен опит, професионална квалификация, знания и умения в областта на театралното и оперното изкуство, регистрирани в дирекциите „Бюро по труда”.
Работодатели по програмата са държавни и общински театри и опери, театрално - музикални продуцентски центрове със статут на държавни културни институти, Националната академия за театрално и филмово изкуство „Кръстьо Сарафов” и Съюзът на артистите в България.
Обхват. Програмата се прилага в цялата страна.

ІV. РЕД И УСЛОВИЯ ЗА РЕАЛИЗАЦИЯ НА ПРОГРАМАТА

1. Програмата е разработена на основание чл. 31, ал. 1 от Закона за насърчаване на заетостта (ЗНЗ).

2. Програмата се финансира със средства от държавния бюджет.
3. Работодателите по програмата ежегодно заявяват потребностите си от разкриване на работни места в Агенцията по заетостта.

4. Агенцията по заетостта обобщава заявените потребности на работодателите от работни места по програмата и предоставя обобщена информация на Министерството на труда и социалната политика.

5. Министерството на труда и социалната политика осъществява координация с Министерството на културата за одобряване на работните места по програмата по работодатели. 
6. Дирекциите „Бюро по труда” насочват безработните лица за включване в програмата.
7. Дирекциите „Бюро по труда” влизат в договорни отношения с работодателите по програмата при спазване на принципите на законосъобразност, равнопоставеност и прозрачност.
8. На разкритите работни места по програмата работодателите осигуряват заетост на безработни лица по условията на Кодекса на труда.

V. ПРИНЦИПИ НА ПРОГРАМАТА
1. Осигуряване на равен достъп до програмата;

2. Осигуряване статут на работещи, съобразно Кодекса на труда на всички наети безработни лица по програмата;

3. Прозрачност, гласност и отвореност на програмата към партньорство и сътрудничество;

4. Доброволност и равнопоставеност;

5. Законност;

6. Ресурсна осигуреност.

VI. ДЕЙНОСТИ ПО ПРОГРАМАТА

Наетите по програмата безработни лица извършват дейности по професиите, посочени в Приложение № 1. (Кодовете са съгласно Националната класификация на професиите и длъжностите, 2011 г.).

VІI. ИНСТИТУЦИИ ЗА РЕАЛИЗИРАНЕ НА ПРОГРАМАТА
1. Министерство на труда и социалната политика

1.1. Министърът на труда и социалната политика утвърждава програмата на основание чл. 31, ал. 5 от ЗНЗ и при необходимост утвърждава изменения в нея;

1.2. Осигурява необходимите финансови средства за реализация на програмата;

1.3. Извършва обща координация и контрол при реализация на програмата.

2. Министерство на културата

2.1. Съдейства за реализацията на програмата;

2.2. Одобрява разпределението на работните места по работодатели.

3. Съюз на артистите в България

3.1. Координира връзките между театрите за реализацията на програмата;

3.2. Заявява в Агенцията по заетостта потребностите на театрите от работни места по програмата, съдържащи и изискванията за образователна степен.

4. Агенция по заетостта

4.1. Осигурява методическо ръководство - образци на договори, координация и контрол при изпълнение на програмата;

4.2. Предоставя информация на Министерството на труда и социалната политика за заявените потребности на работодателите по програмата от работни места;

4.3. Разпределя средствата за реализация на програмата по региони в съответствие с одобреното от Министерството на културата разпределение на работните места, на основата на потребностите на работодателите по програмата и предложените от Съюза на артистите в България потребности на театрите от работни места;

4.4. Осигурява информация за реализацията на програмата.

5. Дирекции „Регионална служба по заетостта”

5.1. Методически подпомагат дирекциите „Бюро по труда” при реализация на програмата;

5.2. Предоставят информация в Агенцията по заетостта във връзка с реализацията на програмата;

5.3. Координират връзките между институциите на регионално ниво;

5.4. Предоставят на работодателите по програмата средства от държавния бюджет в размер, определен с Националния план за действие по заетостта през 2012 г. (НПДЗ), съгласно т. VІІI ФИНАНСИРАНЕ на програмата, за всяко наето лице.

6. Дирекции „Бюро по труда”

6.1. Информират безработните лица за програмата;

6.2. Заявяват потребностите от средства, необходими за изпълнение на програмата, в дирекциите „Регионална служба по заетостта”;

6.3. Извършват съвместно с работодателите първоначалния подбор и насочват безработните лица за работа по програмата;

6.4. Сключват договори с работодателите по програмата;

6.5. Контролират работодателите и наетите лица за спазване на договорите по програмата;

6.6. Анализират дейността по програмата и предоставят информация на заинтересованите институции във връзка с реализацията ú.

7. Комисии по заетостта към областните съвети за развитие

7.1. Съдействат за реализацията на програмата;

7.2. Осъществяват наблюдение и контрол на дейностите по програмата.

8. Работодатели

8.1. Определят конкретните потребности от работна сила;

8.2. Подават заявки в дирекциите „Бюро по труда” за разкриване на одобрените от Министерство на културата работни места;

8.3. Сключват договор със съответната Дирекция „Бюро по труда” за финансиране на заетостта на наетите по програмата лица;

8.4. Сключват индивидуални трудови договори с безработните лица, насочени от дирекциите „Бюро по труда” за работа по програмата в съответствие с Кодекса на труда;

8.5. Осигуряват финансови средства за изпълнение на мероприятията, които не се субсидират от държавния бюджет.

VІІI. ФИНАНСИРАНЕ

Програмата се финансира със средства от държавния бюджет (Приложение №2) съгласно определените с НПДЗ през 2012 г. размери на финансовите средства.

1. От държавния бюджет се осигуряват средствата за:

1.1. трудово възнаграждение в размер, определен в НПДЗ за действително отработеното време, за лица:
1.1.1. наети на длъжности, за заемането на които минималното образователно и квалификационно ниво, съгласно НКПД, е определено като завършена степен на висше образование;  
1.1.2.  наети на длъжности, за заемането на които не се изисква като минимално образователно и квалификационно ниво, съгласно НКПД, завършена степен на висше образование;  
1.2. допълнителни възнаграждения по минимални размери, установени в Кодекса на труда и в нормативните актове по прилагането му върху средствата по т. 1.1;

1.3. възнаграждения за основен платен годишен отпуск по чл. 155 или 319 от Кодекса на труда;

1.4. възнаграждение по чл. 40, ал. 5 от КСО;
1.5. дължимите вноски за сметка на работодателя за фондовете на ДОО върху полученото, включително начисленото и неизплатено, брутно трудово възнаграждение или неначисленото брутно трудово възнаграждение, включително възнаграждението по чл. 30а, ал. 1, т. 3 и 6 от Закона за насърчаване на заетостта, съгласно чл. 6, ал. 3 от Кодекса за социално осигуряване, както и за фондовете за допълнително задължително пенсионно осигуряване и Националната здравноосигурителна каса
Средствата се предоставят за всяко наето по програмата лице, за период не по-дълъг от срока на действие на програмата.

2. Работодателите осигуряват средства за:

2.1 материални разходи за обезпечаване на разкритите работни места по програмата;

2.2. всички задължителни плащания по Кодекса на труда, които не сe поемат от държавния бюджет и осигурителните вноски.
IX. ПРОДЪЛЖИТЕЛНОСТ НА ПРОГРАМАТА

Програмата се реализира до края на 2012 г. 

X. ОЧАКВАНИ РЕЗУЛТАТИ

В резултат от реализацията на дейностите по програмата се очаква:
· Разкриване на 100 нови работни места през 2012 г. и осигуряване на заетост до 12 месеца на включените лица;
· Развитие на дейността на театрите и оперите, включени в програмата.

ХI. МОНИТОРИНГ

В хода на реализация на програмата се прилага комплекс от мерки за наблюдение и контрол на цялостното изпълнение на програмата, като се извършва:
· Системна отчетност на изпълнението на програмата по отношение на изразходването на средствата и на резултатите от реализацията;
· Контрол по спазване на изискванията на законодателството в областта на заетостта и трудовото законодателство;
· Текущо проследяване на определени основни индикатори за ефективността на програмата.

Обратна връзка – информацията от периодичните отчети се използва от участващите институции за корекции в механизма и обхвата с цел постигане на максимална ефективност. 

ПРИЛОЖЕНИЕ № 1

Списък на професиите и длъжностите, на които се наемат безработни лица по Националната програма „Мелпомена”

(Кодовете са съгласно Националната класификация на професиите
и длъжностите, 2011 г. )
1. Актьор 2655-6001
2. Балерина/ балетист 2653-3007
3. Гардеробиер 3435-2021

4. Звукотехник 3521-3010
5. Касиер 5230
-1001

6. Музикален оформител 3521-5002
7. Оператор, пулт за художествено осветление 3521-3013 
8. Осветител 3435-3012
9. Отговорник, ателие 5169-3002
10. Режисьор 2654-6008
11. Реквизитор 3435-2022
12. Сценограф 3435-5002
13. Театър-майстор 2654-8022
14. Техник, тапицерство и декораторство 3119-3016
15. Тонтехник 3521-3036
16. Художник-декоратор 7316-3023
17. Художник, изпълнител на кукли 3435
3014
18. Други


ПРИЛОЖЕНИЕ № 2

Средства, необходими за изпълнение на програмата, съгласно 

Националния план за действие по заетостта през 2012 г.

	Бенефициенти

(бр. лица)

	Субсидии за работна заплата
	Необходими средства
	Източник



	100 
	1. 350 лв. за лица, наети на длъжности, за заемането на които минималното образователно и квалификационно ниво съгласно НКПД, е определено като завършена степен на висше образование;

2. 270 лв. (290 лв. от 01.05.2012 г.) за лица наети на длъжности, за заемането на които не се изисква като минимално образователно и квалификационно ниво съгласно НКПД, завършена степен на висше образование.
 
	464 152 лв.

	Държавен

бюджет

